Na temelju članka 104. Zakona o komunalnom gospodarstvu ( „Narodne novine” 68/18 i 110/18) i članka 18. Statuta općine Dubrava („Glasnik Zagrebačke županije" broj: 20/09, 6/10, 9/13 i 4/18), Općinsko vijeće općine Dubrava na svojoj 20. sjednici, održanoj 30. rujna 2019. godine, donijelo je sljedeću

# ODLUKU

O KOMUNALNOM REDU

1. OPĆE ODREDBE

Članak 1.

Ovom se Odlukom propisuju načela i postupci za unapredenje i zaštitu komunalnog reda na području Općine Dubrava (u daljnjem tekstu: Općina), a naročito odredbe o:  uredenju naselja,  održavanju čistoće i čuvanju javnih površina,  korištenju javnih površina,  skupljanju, odvozu i postupanju sa skupljenim komunalnim otpadom,  uklanjanju snijega i leda,  uklanjanju protupravno postavljenih predmeta,  zbrinjavanje otpadnih voda i odvodnja s javnih površina,  mjere za provodenje komunalnog reda i drugim poslovima predviđenim zakonom ili drugim propisom.

Članak 2.

Jedinstveni upravni odjel Općine Dubrava (u daljnjem tekstu: Odjel), u obavljanju poslova iz svog djelokruga, dužan je osigurati zaštitu i brinuti se o unapredenju komunalnog reda na području Općine.

Članak 3.

Nadzor nad provedbom odredbi iz članka 1. Odluke o komunalnom redu Općine Dubrava (u daljnjem tekstu: Odluka) provodi komunalno redarstvo.

Poslove komunalnog redarstva obavlja komunalni redar.

Komunalni redari nose služenu odoru, značku i imaju službenu iskaznicu.

Izgled službene odore te izgled i sadržaj službene iskaznice i značke propisuje predstavničko tijelo.

Članak 4.

Komunalno redarstvo surađuje s Mjesnim odborima koji djeluju na području Općine i gradanima, radi unapredenja i zaštite komunalnog reda na području Općine.

Članak 5.

Javnim površinama, u smislu ove Odluke, smatraju se:

1. javne prometne površine: ulica, cesta, biciklistička i pješačka staza-nogostup, stajališta javnog prometa i druge slične površine,
2. javne zelene površine: park, šetalište, drvored, živica, cvjetnjak, rekreacijska površina, travnjak, zelenilo uz objekte, spomenike, dječja igrališta i sportske objekte, zelenilo duž

prometnica , otvoreni odvodni kanali i

1. druge slične površine čije je održavanje od javnog interesa.

11. UREĐENJE NASELJA

Članak 6.

Uredenjem naselja, u smislu ove Odluke, smatra se:  označavanje građevina kućnim brojevima,  uređenje i održavanje građevina, ograda, okućnica i neizgradenih građevinskih zemljišta,  postavljanje i održavanje komunalnih objekata i uredaja u općoj uporabi,  održavanje javnih građevina, postavljanje i održavanje spomen obilježja,  postavljanje reklama i natpisnih ploča,  plakatiranje i obavljanje drugih poslova za uređenje naselja

1. Označavanje građevina

Članak 7.

Svaka građevina koja se nalazi na području Općine, osim pomoćnih i gospodarskih građevina, mora biti obilježena kućnim brojem.

Kućni broj mora biti istaknut na gradevini, na vidljivom mjestu s njene ulične strane.

Kućni broj ispisuje se u pravilu na pločici od materijala koji je zaštićen od hrđe, bijelim slovima na plavoj podlozi, ili na drugi estetski i funkcionalno primjeren način.

Kućni broj odreduje Upravno tijelo nadležno za geodetske poslove. Oznake kućnih brojeva nabavljaju, postavljaju i održavaju vlasnici građevina , odnosno pravne i fizičke osobe koje upravljaju građevinama.

Članak 8.

Za isticanje i održavanje kućnog broja odgovoran je vlasnik ili korisnik građevine, odnosno osoba kojoj je vlasnik povjerio održavanje građevine.

2. Uredenje i održavanje gradevina, ograda, okućnica i neizgrađenih građevinskih zemljišta Članak 9.

Vanjski dijelovi građevine (pročelje i njegovi elementi), okućnice i ograde moraju biti uredni i čisti, redovito se održavati, a eventualna oštećenja se moraju popraviti.

Vlasnik ili korisnik građevine dužan je brinuti o izgledu vanjskih dijelova gradevine, okućnice, ograde, zajedničkih dijelova građevine i pripadajućeg prostora za odlaganje smeća.

Vlasnik ili korisnik građevine koja ugrožava sigurnost ljudi, na drugi način ugrožava ili estetski nagrduje okolinu dužan je po rješenju komunalnog redara ukloniti nedostatke u roku određenom rješenjem, a najduže u roku od 6 mjeseci.

Ukoliko vlasnik ili korisnik građevine ne ukloni nedostatke iz stavka 3. ovog članka, u roku odredenom rješenjem, nedostatke će ukloniti Odjel — komunalno redarstvo na trošak vlasnika ili korisnika građevine.

Članak 10.

Zabranjeno je lijepiti i postavljati plakate, bez odobrenja komunalnog redarstva, crtati,

Šarati, te na drugi način nagrdivati ili uništavati pročelja građevina i ograda.

Članak 11.

Ograde uz javne površine moraju biti uredne, čiste i uredene na estetski prihvatljiv način, tako da se uklapaju u okoliš.

Ograde ne smiju biti izvedene iz bodljikave Žice, osim ako se postavljaju kao dopuna postojećoj ogradi samo iznad visine od 1,90 metra i to tako da ne smetaju prolaznicima i da po svom položaju ne predstavljaju opasnost od ozljeda.

Ograde od ukrasne živice moraju biti uredne i redovito održavane, u smislu stavka 1. ovog Članka.

Stablo, ograda od ukrasne živice i drugo zelenilo uz javnu prometnu površinu mora se uredno održavati i godišnje najmanje dva puta obrezivati, tako da ne prelazi regulacijsku liniju na javnu prometnu površinu i da ne ometa vidljivost i preglednost u prometu.

Zabranjeno je na križanjima uz javno prometne površine postavljanje neprozirnih ograda i sadnja ukrasne živice na način da se time otežava preglednost prometa.

Za uredivanje i održavanje ograda odgovoran je vlasnik ili korisnik zemljišta na kojem se ograda nalazi.

Vlasnik ili korisnik zemljišta na kojem se nalazi ograda koja ima nedostatak iz stavka 1. ovog članka dužan je po rješenju komunalnog redara ukloniti te nedostatke u roku odredenom rješenjem.

Ukoliko vlasnik ili korisnik ne ukloni nedostatke iz stavka 1. ovog članka, odnosno ne postupi po rješenju komunalnog redara, nedostatke će ukloniti Odjel na trošak vlasnika ili korisnika.

Članak 12.

Vlasnik ili korisnik dvorišta građevina i neizgradenog građevinskog zemljišta dužan je navedene površine redovito uredivati i održavati, uključujući i pripadajuću putnu grabu unutar naselja.

Na temelju rješenja komunalnog redara, vlasnik ili korisnik zemljišta na kojem se nalazi drveće, ukrasno bilje, te ostali predmeti koji svojim položajem ugrožavaju javnu površinu, objekt, uredaje komunalne infrastrukture i slično, dužan je iste ukloniti ili sanirati.

Ako vlasnik ili korisnik dvorišta građevina i neizgrađenog građevinskog zemljišta ne postupi po rješenju iz stavka 2. ovog članka, rješenje će izvršiti Odjel na trošak vlasnika ili korisnika.

Članak 13.

Na okućnicama, dvorištima i neizgradenim gradevinskim zemljištima nije dopušteno skladištenje glomaznog otpada, rabljenih vozila, njihovih dijelova i opreme, otpadaka građevinskog materijala i sličnih predmeta, osim ako to nije djelatnost pravnih ili fizičkih osoba, koja se obavlja na prostoru za koji pravne ili fizičke osobe imaju dozvolu za obavljanje tih djelatnosti.

Tko u naselju ili neposrednoj blizini naselja na udaljenosti manjoj od 50 metara rasipa gnojnicu na obradivim površinama, dužan je istu zaorati najkasnije u roku od 12 sati, računajući od momenta početka rasipanja.

Članak 14.

Na javne prometne površine unutar naselja i druge prometne putove na javnim površinama unutar naselja mora se postaviti javna rasvjeta.

Objekti javne rasvjete moraju se održavati u stanju funkcionalne sposobnosti (prati, bojati, mijenjati dotrajale sijalice i dr.).

Na objekte javne rasvjete mogu se postavljati transparenti, reklame, obavijesti, ukrasne zastave i slični predmeti uz prethodno pribavljenu suglasnost Odjela, ali tako da ne ometaju namjenu objekta.

Članak 15.

Zabranjeno je oštećivati, uništavati, prljati i nagrdivati, odnosno na drugi način nenamjenski koristiti komunalne objekte i uređaje u općoj uporabi.

Članak 16.

Na javnim površinama mogu se postavljati spomen obilježja, skulpture, dječja igrališta, klupe za sjedenje i slični objekti.

Spomen obilježja i skulpture mogu se postavljati na temelju odluke Vijeća, u skladu s propisima.

Odjel, odnosno pravne ili fizičke osobe kojima je povjereno održavanje objekata iz stavka

1. ovog članka, dužni su ih redovito održavati i osigurati njihovu ispravnost i Čistoću.

Članak 17.

Na javnim površinama u Općini moraju se postavljati posude za otpatke i drugi slični predmeti.

Posude za otpatke moraju biti estetski oblikovane.

Članak 18.

Na javnim površinama — pješačkim stazama i nogostupima zabranjeno je zaustavljanje i parkiranje za sva motorna vozila, priključna vozila i zaprege.

3. Održavanje javnih građevina, postavljanje i održavanje spomen obilježja

Članak 19.

Javne građevine (kulturne, upravne, sportske i slične građevine), rekreacijske javne površine, sportska i druga igrališta moraju se održavati u urednom i ispravnom stanju.

Urednost i ispravnost površina i građevina iz stavka 1. ovog Članka dužne su osigurati organizacije,vlasnici ili korisnici gradevina, odnosno pravne ili fizičke osobe ako im je povjereno obavljanje tih poslova.

Članak 20.

Na javnim površinama koja se nalaze na području Općine, mogu se postavljati spomenici, spomen ploče i slična spomen obilježja.

Spomenici, spomen ploče i slična spomen obilježja postavljaju se uz suglasnost Općinskog vijeća i prema odobrenju nadležnih institucija, ukoliko je to zakonom predvideno.

Odjel, odnosno pravne ili fizičke osobe kojima je povjereno održavanje spomen obilježja iz stavka 1. ovog članka, dužni su ih redovito održavati i osigurati njihovu urednost i čistoću.

4. Postavljanje reklama i natpisnih ploča

Članak 21.

Na području Općine Dubrava mogu se postavljati reklame, reklamne i natpisne ploče poslovnih prostora, reklamne konstrukcije, elementi za svjetlosnu dekoraciju, jarboli za zastave, transparenti i drugi slični predmeti na temelju rješenja Odjela i prema odobrenju nadležnih institucija, ukoliko je to zakonom predvideno.

Postavljanje reklamnih panoa dopušteno je u skladu s Odlukom o korištenu javnih površina.

Predmeti iz stavka 1. ovog članka, koji su postavljeni uz javne prometne površine, ne smiju svojim položajem i oblikom smanjiti preglednost sudionika prometa, te na drugi način ugrožavati sigurnost ljudi i normalno odvijanje prometa.

Članak 22.

Vlasnici ili korisnici poslovnih prostora, odnosno vlasnici ili korisnici predmeta iz članka

21. ove Odluke dužni su te predmete održavati u čistom, urednom i ispravnom stanju.

Na temelju rješenja komunalnog redara, vlasnici ili korisnici iz stavka 1. ovog članka dužni su ukloniti rješenjem utvrdene nedostatke na predmetima iz članka 21. ove Odluke, u roku odredenom rješenjem. Ukoliko vlasnici ili korisnici iz stavka 1. ovog članka ne postupe po rjeŠenju komunalnog redara, rješenje će izvršiti Odjel na trošak vlasnika ili korisnika.

Članak 23.

Reklame, odnosno reklamne ploče, reklamne konstrukcije, reklamni uredaji i ostali predmeti čija je svrha oglašavanje i isticanje reklama moraju biti tehnički i estetski oblikovani, te postavljeni u skladu s izgledom okoline ili gradevine.

Predmeti iz stavka 1. ovog članka moraju se održavati čistim, urednim i ispravnim, a dotrajale treba obnoviti, zamijeniti, odnosno ukloniti.

Članak 24.

Natpisne ploče poslovnih prostora na gradevini moraju biti čitljive, jezično ispravne, uredne, te tehnički i estetski oblikovane.

Natpisne ploče ne smiju svjetlom i zvukom ometati mir drugim korisnicima gradevine i susjedima.

Vlasnici ili korisnici poslovnih prostora dužni su ukloniti natpisne ploče u roku od 30 dana od prestanka obavljanja djelatnosti ili preseljenja iz gradevine u kojoj su obavljali djelatnost.

Ukoliko vlasnik ili korisnik poslovnog prostora ne ukloni natpisnu ploču u roku iz stavka 3. ovog članka, uklonit Će je Odjel na njegov trošak.

Članak 25.

Zastave, transparenti, te drugi prigodni natpisi ili ukrasi koji se postavljaju na gradevine ili javne površine u vrijeme praznika ili posebnih prigoda, moraju biti uredni i čisti.

Predmeti iz stavka 1. ovog članka moraju se ukloniti u roku od 24 sata nakon prestanka prigode radi koje su postavljeni.

5. Plakatiranje

Članak 26.

Plakati, oglasi i drugi slični predmeti (u daljnjem tekstu: plakati) na području Općine mogu se isticati na oglasnim pločama i oglasnim stupovima postavljenim u tu svrhu.

Iznimno, u odredenim situacijama, a posebno u vrijeme izbornih aktivnosti Odjel može odobriti isticanje plakata i na drugim mjestima, na način da se ne oštećuju komunalni i drugi objekti u općoj uporabi, građevine i drugi objekti.

Prilikom izbornih promidžbi, politička stranka i nezavisni kandidati koji namjeravaju postaviti svoje plakate, dužni su Odjelu podnijeti svoje zahtjeve za postavljanje i obavezati se na uklanjanje istih u roku 5 dana od službenog proglašenja izbornih rezultata.

Članak 27.

Skidanje plakata i Čišćenje površina koja nisu predvidena za plakatiranje i kojima je istekao rok za promidžbu izvršit će se preko treće osobe, a na trošak oglašivača.

111. ODRŽAVANJE ČISTOĆE 1 ČUVANJE JAVNIH POVRŠINA

Članak 28.

Javna površina ne smije se onečišćavati bacanjem ili ostavljanjem otpada, na drugi način uništavati ili onečišćavati, a posebno se zabranjuje:

 bacanje ili ostavljanje otpada izvan posuda za smeće, kao i druge radnje kojima se onečišćuje javna površina, bacanje gorućih predmeta u posude za smeće, oštećivanje

posuda za smeće,  popravak, servisiranje i pranje vozila na javnim površinama, odlaganje oštećenih vozila, olupina vozila, vozila bez registarskih tablica, odnosno neregistriranih vozila, zaustavljanje i parkiranje i ostavljanje vozila na nogostupima ili korištenje javne površine za vlastito parkiranje,  ispuštanje otpadnih voda i gnojnica, zatrpavanje otvorenih odvodnih jaraka, bez zacijevljenja,  bacanje otpada u potoke, jezera, na obale i druge slične površine,  paljenje otpada koji se zbrinjava organiziranim sakupljanjem od strane ovlaštene osobe,  obavljanje bilo kakvih radnji kojima se onečišćuje i uništava javna površina.

Uredenje i održavanje zelenih površina

Članak 29.

Zelenom površinom, u smislu ove Odluke, smatra se park, šetalište, drvored, živica, cvjetnjak, rekreacijska površina, travnjak, zelenilo uz objekte, spomenike, dječja igrališta i sportske objekte, zelenilo na groblju, zelenilo duž prometnica i druge slične površine.

Javnom zelenom površinom smatra se površina iz stavka 1. ovog članka, koja je u vlasništvu Općine i drugih pravnih osoba javnog prava, u skladu s posebnim propisima.

Članak 30.

Pod održavanjem javne zelene površine smatra se:  obnova biljnog materijala,  podrezivanje stabala i grmlja, uklanjanje i zamjena dotrajalih i neizlječivih stabala,  košnja trave, okopavanje i pljevljenja živice i grmlja,  uklanjanje otpalog granja, lišća i drugih otpadaka,  održavanje posuda s ukrasnim biljem u urednom i ispravnom stanju,  preventivno djelovanje na zaštiti zelenila,  održavanje naprava na javnoj zelenoj površini u urednom stanju,  postavljanje zaštitnih ograda na mjestima ugroženim od uništavanja,  obnavljanje, a po potrebi i rekonstrukcija zapuštene javne zelene površine i  obavljanje drugih poslova u cilju zaštite i održavanja javnih zelenih površina.

Članak 31.

Za održavanje javnih zelenih površina odgovoran je Odjel, odnosno pravna ili fizička osoba kojoj je povjereno održavanje javnih zelenih površina, ukoliko za održavanje istih nije odgovorna druga osoba u skladu sa posebnim propisima.

Članak 32.

Vlasnik individualne stambene građevine, vlasnik ili korisnik poslovne gradevine, dužan je osigurati obnovu, uredivanje, održavanje i zaŠtitu zelene površine na zemljištu koje mu pripada, a koje se nalazi uz javnu površinu.

Vlasnik ili korisnik neizgrađenog građevinskog zemljišta dužan je održavati i uredivati zelene površine na tom zemljištu.

Članak 33.

Komunalni redar Će rješenjem narediti vlasniku ili korisniku zelene površine uklanjanje osušenog ili bolesnog stabla, odnosno samo pojedinih grana, koje bi svojim padom moglo ugroziti sigurnost ljudi, komunalnih objekata, normalno odvijanje prometa i slično.

Ukoliko vlasnik ili korisnik ne postupi po rješenju komunalnog redara, rješenje će izvršiti

Odjel na trošak vlasnika ili korisnika.

Članak 34.

Radi zaštite javne zelene površine, zabranjeno je:

1. rezanje i skidanje grana s drveća i grmlja, po vlastitom nahodenju,
2. guljenje kore stabala, zasijecanje, zarezivanje, stavljanje plakata, te drugo oštećivanje drveća, grmlja i živica,
3. neovlašteno skidanje plodova drveća i grmlja, trganje cvijeća, vađenje cvjetnih travnatih busenova,
4. kopanje i odnošenje zemlje, humusa i bilja,
5. bacanje otpadaka i drugih predmeta na javne zelene površine,
6. paljenje biljnog i komunalnog otpada na javnim zelenim površinama,
7. oštećivanje opreme i uredaja na javnim zelenim površinama,
8. puštanje otpadnih voda, kiselina, motornih ulja, gnojnica i svako drugo zagađivanje,
9. vožnja, zaustavljanju ili parkiranje motora i motornih vozila, guranje kolica za teret, na javnim zelenim površinama,
10. loženje vatre i potpaljivanje stabala,
11. odlaganje smeća i
12. zaustavljanje i parkiranje motornih, priključnih ili zaprežnih vozila,
13. drugo nenamjensko korištenje i uništavanje javnih zelenih površina.

Članak 35.

Na javnoj zelenoj površini može se rješenjem Odjela, dozvoliti:

 rezanje grana i vrhova, obaranje i uklanjanje drveća, te vađenje panjeva,  prekapanje javne zelene površine,  prenamjena zelene površine,  postavljanje uredaja, naprava, reklamnih panoa, Štandova, pokretnih radnji i slično,  odlaganje građevinskog i drugog materijala,  sadnja zelenila.

Članak 36.

Unutar javnih zelenih površina dozvoljeno je postavljanje novih električnih, telefonskih, vodovodnih, plinskih i drugih vodova, te izvodenje građevinskih i drugih radova, uz prethodno pribavljenu suglasnost Odjela i pravnih i fizičkih osoba koje se nalaze u susjedstvu i obvezu izvoditelja radova da uspostavi prijašnje stanje na javnoj zelenoj površini.

Ukoliko izvoditelj radova ne uspostavi prijašnje stanje u odredenom roku, učinit će to

Odjel na njegov trošak.

Članak 37.

Izvoditelj radova na javnoj zelenoj površini dužan je pri iskopu odstraniti plodnu zemlju (humusni sloj) u cjelokupnoj debljini bez primjesa neplodnog materijala i deponirati je na određenom mjestu, te nakon izvršenih radova vratiti, odnosno uspostaviti prijašnje stanje javne površine.

Članak 38.

Prilikom izvođenja građevinskih i drugih radova na javnoj zelenoj površini, izvoditelj je dužan zaštiti stabla i to tako da se debla stabala oblože oplatama koje ne smiju biti bliže od 15 cm od kore stabla.

Članak 39.

Osoba koja namjerno, ili iz nepažnje učini štetu na javnim površinama obvezna je nadoknaditi počinjenu štetu.

Članak 40.

Vozila koja sudjeluju u prometu na području Općine ne smiju onečišćavati i uništavati javne površine i prometnice na način da se iz njihovih vozila ili priključnih strojeva nanosi ili otpada blato ili drugi otpadni materijal.

Iz vozila i iz njihovih prikolica te drugih poljoprivrednih priključaka ne smije se prosipati, niti curiti materijal koji se prevozi (gnoj, gnojnica, sijeno i drugi poljoprivredni ili građevinski materijal).

IV. KORIŠTENJE JAVNIH POVRŠINA

Članak 41.

Na javnim površinama mogu se postavljati i koristiti pokretne naprave na temelju rješenja

Odjela, a u skladu sa zakonom i općim aktima Općine Dubrava kojima se ureduju predmetna područja.

Pokretnim napravama u smislu stavka 1. ovog članka smatraju se štandovi, klupe i kolica za prodaju raznih artikala, automati za prodaju sladoleda, napitaka i slično, hladnjaci za sladoled, prodaja balona, ugostiteljske i druge prikolice, peći i naprave za pečenje plodova, pozornice i druge slične naprave, stolovi i stolice, pokretne ograde i druge naprave koje se postavljaju u svrhu organiziranja otvorenih terasa ispred ugostiteljskih, zanatskih i drugih radnji, te šatori u kojima se obavlja ugostiteljska djelatnost, cirkus, luna park, te druge zabavne radnje.

Pod pokretnim napravama podrazumijevaju se i motorna vozila za prodaju robe — pokretni prodavači.

Članak 42.

Postavljene pokretne naprave i njihov okoliš moraju se održavati u urednom i ispravnom stanju, a dotrajale, uništene ili neuredne pokretne naprave moraju se zamijeniti novima.

Komunalni redar će rješenjem narediti uredenje neurednih i neispravnih pokretnih naprava, odnosno njihovo uklanjanje, u roku odredenom rješenjem.

Ukoliko vlasnici ili korisnici pokretnih naprava iz članka 41. ove Odluke ne postupe po rješenju komunalnog redara, Odjel Će ukloniti pokretne naprave na trošak njihovih vlasnika ili korisnika.

Članak 43.

Pokretne naprave ne smiju onemogućavati ili otežavati korištenje građevina i zemljišta, ugrožavati sigurnost ljudi i normalno odvijanje prometa, te uzrokovati uništavanje ili onečišćavanje javnih površina.

Članak 44.

Pokretne naprave mogu stajati na određenom mjestu onoliko vremena koliko je to odredeno rješenjem.

Po isteku rješenjem odobrenog vremena, vlasnik ili korisnik pokretne naprave dužan je napravu ukloniti i to najkasnije u roku 24 sata po isteku odobrenog vremena, ili najmanje 24 sata prije isteka toga vremena zatražiti od Odjela produženje vremena.

Ukoliko vlasnik ili korisnik pokretne naprave ne postupi na način iz prethodnog stavka, komunalni redar će rješenjem narediti uklanjanje te naprave na trošak njenog vlasnika ili korisnika.

Članak 45.

Ukoliko vlasnik ili korisnik pokretne naprave postavi pokretnu napravu na području Općine protivno rješenju Odjela, ili bez rješenja Odjela, komunalni redar će rješenjem narediti uklanjanje te naprave na trošak vlasnika ili korisnika

Članak 46.

Na području Općine mogu se postavljati kiosci, u skladu sa zakonom i općim aktima Općine.

Članak 47.

Kiosci i njihov okoliš moraju biti uredni i ispravni.

Komunalni redar će rješenjem narediti uredenje neurednih i oštećenih kioska, odnosno

uklanjanje istih, u roku odredenom rješenjem.

Ukoliko vlasnici ili korisnici kioska ne postupe po rješenju komunalnog redara, Odjel će ukloniti kioske na trošak njihovih vlasnika ili korisnika.

Članak 48.

Na javnoj površini može se uz rješenje Odjela odobriti:

 privremeno odlaganje gradevinskog materijala, postavljanje skele i slično,  prekapanje javnih površina radi popravaka ili građenja komunalnih instalacija, uredenja ulaznih kolnika (betoniranje, asfaltiranje, i slično).

Članak 49.

Zabranjeno je korištenje javnih površina na način predviđen člankom 48. ove Odluke bez rješenja Odjela, ili suprotno rješenju Odjela, odnosno suglasnosti nadležnih institucija, ukoliko je to zakonom predvideno.

Članak 50.

Javna površina može se privremeno zaposjesti radi utovara ili istovara materijala, uz obvezu da se istovareni materijal ukloni s javne površine u roku od 24 sata.

Na temelju rješenja Odjela, javnu površinu moguće je zaposjesti i dulje od 24 sata za namjenu navedenu u stavku 1. ovog članka, a rješenjem će se odrediti uvjeti, rok i obveza plaćanja naknade za privremeno zaposjedanje javne površine, te potreba dovodenja javne površine u prvobitno stanje.

Javna površina može se privremeno zaposjesti radi utovara ili istovara robe, na način da se ne ometa normalno odvijanje prometa i uz obvezu da se odložene stvari odmah uklone. V . SKUPLJANJE, ODVOZ 1 POSTUPANJE SA SKUPLJENIM KOMUNALNIM OTPADOM Članak 51.

Pod komunalnim otpadom podrazumijeva se otpad iz kućanstva, otpad koji nastaje čišćenjem javnih površina i otpad koji nastaje u gospodarstvu, ustanovama i uslužnim djelatnostima.

Pod postupanjem s otpadom, u smislu ove Odluke, podrazumijeva se skupljanje, razvrstavanje, odvoz i odlaganje otpada.

Članak 52.

Poslove skupljanja, razvrstavanja, odvoza i odlaganja otpada obavlja trgovačko društvo registrirano za obavljanje navedenih djelatnosti, na temelju Odluke o komunalnim djelatnostima općine Dubrava .

Članak 53.

U organizirano zbrinjavanje komunalnog otpada, sukladno ovoj Odluci, drugim aktima Općine i pravilima koncesionara ili pravne osobe koja sakuplja, odvozi i zbrinjava komunalni otpad, obvezni su se uključiti svi vlasnici ili korisnici stambenih, poslovnih i drugih objekata s područja Općine.

Svi vlasnici ili korisnici stambenih, poslovnih i drugih objekata dužni su odlagati komunalni otpad na način kako je regulirano od strane pružatelja usluge sakupljanja, odvoza i zbrinjavanja komunalnog otpada.

Članak 54.

Odvoz komunalnog otpada obavlja se organizirano, specijalnim vozilima, u dane i u vrijeme odredeno planom kojeg utvrduje pružatelj usluge sakupljanja, odvoza i zbrinjavanja komunalnog otpada.

VI. UKLANJANJE SNIJEGA 1 LEDA

Članak 55.

Uklanjanje snijega i leda na području Općine obavljat Će pravna ili fizička osoba koja s Općinom sklopi Ugovor o zimskoj službi (u daljnjem tekstu: Ugovor).

Ugovor se sklapa u cilju Čišćenja snijega i leda s nekategoriziranih cesta, putova, prilaza školi, komunalnim objektima i drugih javnim površinama.

Članak 56.

Snijeg se s prometnica i drugih javnih površina treba početi uklanjati kad napada 5 centimetara, a ako pada neprekidno mora se uklanjati više puta.

Članak 57.

Vlasnici ili korisnici stambenih, poslovnih i drugih objekata moraju pristupiti čišćenju snijega i leda ispred svojih ulaza i na pješačkim stazama, duž cijele širine objekata, odnosno zemljišta.

Obveznici iz ovog članka odgovaraju za štetu na tlu zbog ne čišćenja snijega i leda osobi koja je zbog toga pretrpjela štetu.

Ako obveznici čišćenja snijega i leda iz ovog članka ne izvrše svoju obvezu, komunalni redar će naložiti čišćenje snijega na trošak vlasnika ili korisnika.

VII. UKLANJANJE PROTUPRAVNO POSTAVLJENIH PREDMETA

Članak 58.

Protupravno postavljenim predmetima i uredajima smatraju se kiosci, pokretne naprave, reklame, posude za cvijeće, gradevinski materijal, skele, građevinska i druga kolica, ogrjev i slični predmeti postavljeni na javnoj površini bez rješenja Općine.

Članak 59.

Protupravno postavljeni predmeti moraju se ukloniti.

Rješenje o uklanjanju donosi komunalni redar. Ako vlasnik ili korisnik protupravno postavljenog predmeta sam ne ukloni predmet, uklonit će ga Odjel na trošak vlasnika ili korisnika, uključujući troškove premještanja i skladištenja, te dovodenja javne površine u prvobitno stanje ukoliko je došlo do njenog oštećenja.

Uklonjene predmete vlasnici su dužni preuzeti u roku od 30 dana, uz uvjet da u cijelosti

podmire nastale troškove. U protivnom će se predmeti prodati na licitaciji radi podmirenja troškova.

VIII. ZBRINJAVANJE OTPADNIH VODA 1 ODVODNJA S JAVNIH POVRŠINA Članak 60.

Zbrinjavanja otpadnih i fekalnih voda propisano je posebnom Odlukom .

Članak 61.

Vlasnici i korisnici zemljišta uz nerazvrstane ceste dužni su ulaz u svoje dvorište odnosno prilaz na zemljište izvesti polaganjem betonskih cijevi ili betoniranjem nadvoja nad otvorenim kanalom na način koji će odrediti Odjel temeljem zahtjeva za omogućavanje prilaza.

Vlasnici, odnosno korisnici zemljišta uz prometnice čiji se prilaz na nekretninu izvodi preko otvorenog odvodnog kanala dužni su izgraditi i održavati prilaze ( propuste i mostiće ) preko otvorenih odvodnih kanala za pristup na svoje zemljište ili dvorište.

Prilaz se izvodi polaganjem betonskih cijevi promjera od 40 centimetara na više, a može se izvesti i betoniranjem navoja nad kanalom.

Širina prilaza mora biti najmanje 3 metra.

Prilaze trebaju obveznici iz ovog članka redovito čistiti i održavati, tako da korov, vodom donošeni materijal i slično ne zakrče propuste odnosno odvodne kanale neposredno uz propust.

1. DRŽANJE ŽIVOTINJA

Članak 62.

Na području Općine Dubrava dozvoljeno je držanje peradi, svinja, krupne i sitne stoke, kao i kućnih ljubimaca.

* 1. naseljenom mjestu vlasnik ili držatelj psa kada ga vodi van dvorišta, dužan je obavezno psa voditi na uzici sa zaštitnom košarom na njušci, tako da ne ugrožava osobnu sigurnost ljudi i samih životinja, njihovo kretanje i redovno odvijanje prometa.

Hvatanje pasa lutalica te zbrinjavanje uginulih, pogaženih životinja i odstrijeljenih lisica (dezinfekcija terena) obavlja ovlaštena pravna ili fizička osoba s kojom Općina Dubrava ima sklopljen ugovor, po zahtjevu komunalnog redara.

1. MJERE ZA PROVOĐENJE KOMUNALNOG REDA

Članak 63.

Nadzor nad provodenjem odredbi ove Odluke provodi komunalno redarstvo.

Komunalni redar mora imati posebnu iskaznicu pri obavljanju poslova nadzora nad provodenjem komunalnog reda, koju je dužan pokazati na zahtjev stranke.

Izgled i sadržaj iskaznice komunalnog redara propisuje Općinski načelnik.

Članak 64.

* 1. obavljanju nadzora nad provođenjem odredbi ove Odluke, komunalni redar ovlašten je:
  2. zatražiti i pregledati isprave (osobna iskaznica, putovnica, izvod iz sudskih registra i sl.) na temelju kojih može utvrditi identitet stranke; odnosno zakonskog zastupnika stranke kao i drugih osoba nazočnih nadzoru,
  3. uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih nadzoru,
  4. zatražiti pisanim putem od stranke točne i potpune podatke i dokumentaciju potrebnu u nadzoru,
  5. prikupljati dokaze i utvrđivati Činjenično stanje na vizualni i drugi odgovarajući način ( fotografiranjem, snimanje kamerom, videozapisom i sl.),
  6. obavljati kontrolu nad objektima, uredajima i površinama,
  7. odrediti izvršenje obveza ako utvrde da se one ne obavljaju ili se obavljaju nepravilno,
  8. odrediti obustavu radova koji se obavljaju suprotno propisima,
  9. zabraniti upotrebu neispravnog objekta, naprave ili slično i upotrebu prostora dok se ne otklone nedostaci,
  10. odrediti uklanjanje predmeta, objekata, naprava ili uredaja,

10.narediti hitne privremene mjere za zaštitu sigurnosti stanovništava ili imovine , odnosno za sprečavanje štete,

* 1. odrediti fizičkim i pravnim osobama podnošenje odgovarajućih izvješća o uklanjanju utvrđenih nedostataka,
  2. naplaćivati na licu mjesta novčane kazne,
  3. obavljati i druge radnje u svrhu provedbe nadzora.

Komunalni redar je nadležan za provođenje upravnog postupka i donošenje akata određenih zakonom, ovom Odlukom i drugim propisima.

Ukoliko komunalni redar odredi obvezu kojom se treba izvršiti odredena radnja, a obveznik istu ne izvrši, odnosno ne izvrši istu u odredenom roku, komunalni redar je ovlašten odrediti da se obveza izvrši na trošak obveznika angažiranjem treće osobe.

Članak 65.

Fizičke i pravne osobe dužne su komunalnom redaru omogućiti nesmetano obavljanje nadzora, a naročito pristup prostorijama, objektima, uredajima i napravama.

Ukoliko komunalni redar naiđe na otpor u provođenju nadzora, može zatražiti pomoć

Policijske postaje.

Članak 66.

Optužni prijedlog za prekršaj propisan Zakonom o komunalnom gospodarstvu ili Odlukom o komunalnom redu kojeg u nadzoru utvrdi komunalni redar podnosi Jedinstveni upravni odjel. Protiv prekršajnog naloga Jedinstvenog upravnog odjela, odnosno komunalnog redara u prekršajnom postupku podnosi se prigovor nadležnom prekršajnom sudu.

Članak 67.

Postupanje komunalnog redara definirano je odredbama Zakona o lokalnoj i područnoj (regionalnoj) samoupravi, Zakona o komunalnom gospodarstvu, Zakona o općem upravnom postupku, Prekršajnim zakonom, ostalim propisima koji reguliraju pitanja komunalnog reda, te odlukama Vijeća.

Poduzimanje mjera smatra se hitnim i od javnog interesa za Općinu Dubrava .

Protiv rješenja komunalnog redara u upravnom postupku može se podnijeti žalba nadležnom

drugostupanjskom tijelu Zagrebačke županije.

XI. KAZNENE ODREDBE

Članak 68.

Ako postupa protivno odredbama Članka: 8., 13, 14. st. 3., 15., 21., 24., 25., 26., 28., 43. i

46., ove Odluke, kaznit će se za prekršaj:

 fizička osoba, novčanom kaznom u iznosu od 100,00 do 1.000,00 kuna,  fizička osoba — obrtnik, novčanom kaznom u iznosu od 300,00 do 2.000,00 kuna,  pravna osoba u iznosu od 500,00 do 5.000,00 kuna,  odgovorna osoba u pravnoj osobi u iznosu od 100,00 do 1.000,00 kuna.

Članak 69.

Ako postupa protivno odredbama članka: 10., 11., 12., 18., 23., 32., 34., 37., 38., 40., 41., 43.,

48., 49., 50., 57. st. 1., i 61. ove Odluke, kaznit će se za prekršaj:

 fizička osoba, novčanom kaznom u iznosu od 1.000,00 do 2.000,00 kuna,  fizička osoba — obrtnik, novčanom kaznom u iznosu od 2.000,00 do 5.000,00 kuna,  pravna osoba u iznosu od 5.000,00 do 10.000,00 kuna,  odgovorna osoba u pravnoj osobi u iznosu od 1.000,00 do 2.000,00 kuna.

Članak 70.

Roditelj ili staratelj maloljetnika koji je počinio prekršaj iz ove Odluke kaznit će se novčanom kaznom predviđenom za tu vrstu prekršaja, ako je propustio dužnost staranja o maloljetniku.

Članak 71.

Novčane kazne propisane ovom Odlukom, prihod su proračuna Općine Dubrava .

XII. PRIJELAZNE 1 ZAVRŠNE ODREDBE

Članak 72.

Danom stupanja na snagu ove Odluke prestaje važiti Odluka o komunalnom redu («Glasnik Zagrebačke županije” broj: br. 25/09).

Članak 73.

Ova Odluka stupa na snagu osmog dana od dana objave u «Glasniku Zagrebačke županije».

KLASA: 021-05/19-01/6 URBROJ:238/05-01-19-1 Dubrava, 30. rujna 2019.

REPUBLIKA HRVATSKA

ZAGREBAČKA ŽUPANIJA

DUBRAVA



će

PREDSJEDNICA: Kristina Gazec

ć .